

PĀRDAUGAVAS MŪZIKAS UN MĀKSLAS SKOLA

Graudu iela 59, Rīga, LV-1058, tālrunis 67181040, e-pasts: pmms@riga.lv

IEKŠĒJIE NOTEIKUMI

Rīgā

|  |  |
| --- | --- |
| 09.09.2016. | Nr. MMSP-16-9-nts |

**“Kārtība, kādā izglītojamo vecāki un citas personas var ierasties un uzturēties Pārdaugavas Mūzikas un mākslas skolā un sekām kārtības neievērošanas gadījumā”**

Izdoti saskaņā ar Ministru kabineta noteikumu Nr.1338 „Kārtība kādā nodrošināma izglītojamo drošība izglītības iestādēs un to organizētājos pasākumos” 3.10. punktu un

Vispārējās izglītības likuma 10.panta trešās daļas 2.punktu

# I Vispārīgie jautājumi

1. Pārdaugavas Mūzikas un mākslas skolas 09.09.2016. iekšējie noteikumi Nr. MMSP‑16-9-nts “Kārtība, kādā izglītojamo vecāki un citas personas var ierasties un uzturēties Pārdaugavas Mūzikas un mākslas skolā un sekām kārtības neievērošanas gadījumā” (turpmāk – Noteikumi) nosaka izglītojamo vecāku, aizbildņu un citu pilnvaroto personu (turpmāk – Vecāki) un apmeklētāju uzturēšanās kārtību Pārdaugavas Mūzikas un mākslas skolā un tās teritorijā (turpmāk tekstā – Skola).
2. Noteikumi izstrādāti Skolas izglītojamo drošības un Skolas nepārtrauktas un netraucētas darbības nodrošināšanai.

# II Kārtība, kādā Izglītojamo Vecāki uzturas Skolā

1. Skolas izglītojamo Vecāki, kas pavada līdz Skolai vai sagaida izglītojamo no tās, ievēro Skolas darbinieku norādes un higiēnas normas skolā.
2. Izglītojamo Vecāki, citi ģimenes locekļi un draugi var apmeklēt Skolas izglītojošos, svinīgos u.c. ārpusstundu pasākumus pēc uzaicinājuma. Izņēmuma gadījumos Skolas telpās var atrasties:
   1. pēc izglītojamā ieradušies Vecāki;
   2. uz vecāku sapulcēm ieradušies Vecāki;
   3. Skolas absolventi, kas ieradušies uz Skolas ārpusstundu pasākumu vai absolventu salidojumu;
   4. citu skolu pedagogi un izglītojamie, kas ieradušies uz kādu ārpusstundu pasākuma norisi.
3. Par uzaicināto personu uzturēšanos Skolā ārpusstundu pasākumos atbild pasākuma organizators.
4. Vecāki, pavadot un sagaidot izglītojamos, uzturas Skolas ēkas koridoros un foajē. Citās Skolas telpās apmeklētāji drīkst atrasties ar Skolas direktora, direktora vietnieka rīkojumu vai pedagogu atļauju.

# III Kārtība, kādā citi apmeklētāji uzturas Skolā

1. Par nepiederošu personu tiek uzskatīta ikviena persona (turpmāk – Apmeklētājs), kura nav Skolas darbinieks, izglītojamais vai izglītojamā Vecāki.
2. Ikvienam Apmeklētājam, ienākot Skolā, jāpiesakās pie Skolas ēkas uzrauga, nosaucot savu vārdu, uzvārdu, jāinformē par apmeklējuma mērķi un jānosauc persona, kuru vēlas apmeklēt.
   1. Pie ēkas uzrauga nav jāpiesakās Skolas ārpusstundu pasākumu dalībniekiem un Vecākiem, kuri ierodas pēc sava bērna;
   2. Ēkas uzraugs savas kompetences robežās sniedz Apmeklētājiem informāciju kā nokļūt pie attiecīgā Skolas darbinieka vai uz vajadzīgo kabinetu.
3. Valsts un pašvaldības policijas, Valsts ugunsdzēsības un glābšanas dienests, Darba inspekcijas, sanitārās inspekcijas u.c. valsts institūciju darbinieku, servisa un remonta uzņēmumu darbinieku ierašanās gadījumā Skolā ēkas uzrauga pienākums ir pieprasīt apmeklētājiem uzrādīt personas dienesta apliecību un pavadīt viņus pie Skolas administrācijas pārstāvja.

# IV Prasības Skolas apmeklētājiem

1. Skolā ir aizliegts uzturēties Apmeklētājiem, kuri ieradušies bez noteikta mērķa vai lietojuši alkoholu, narkotiskās vai psihotropās vielas.
2. Visiem apmeklētājiem uzturoties Skolā ir pienākums attiekties ar cieņu pret Skolas darbiniekiem, Skolas un valsts simboliem.
3. Skolas izglītojamo Vecāki un Apmeklētāji nav tiesīgi traucēt mācību procesa norisi Skolā vai jebkādā veidā apdraudēt Skolas izglītojamo un darbinieku drošību.
4. Vecākiem vai Apmeklētājiem ir tiesības apmeklēt mācību stundas tikai saskaņojot to iepriekš ar Skolas darbiniekiem.
5. Apmeklētāji var ierasties Skolā iepriekš vienojoties pa tālruni vai e-pasta starpniecību par abpusēji izdevīgu tikšanās laiku ar Skolas darbiniekiem. Darbinieks, pie kura iepriekš pieteicies Apmeklētājs, informē par tikšanos Skolas ēkas uzraugu.
6. Par apmeklētāja uzturēšanos Skolā ir atbildīga persona, pie kuras ir ieradies iepriekš pieteicies Apmeklētājs.
7. Jebkuram Skolas darbiniekam ir tiesības noskaidrot apmeklētāju klātbūtnes mērķi Skolā, nepieciešamības gadījumā atgādināt apmeklētājam par noteikumu ievērošanu.
8. Ja apmeklētājs atsakās nosaukt savu vārdu, uzvārdu, ierašanās mērķi un vajadzības gadījumā uzrādīt personu apliecinošus dokumentus Skolas darbiniekam nekavējoties jāziņo par apmeklētāju Skolas direktoram vai Skolas teritorijā dežūrējošajam pašvaldības policistam.
9. Skolas darbiniekiem ir jāpaziņo Skolas administrācijai par visiem apmeklētājiem kuri atrodas Skolā un pārkāpj šos noteikumos.
10. Gadījumos, kad ir aizdomas par vardarbību, administratīvi vai krimināli sodāmiem pārkāpumiem, Skolas administrācijai ir pienākums ziņot tiesībsargājošām institūcijām.
11. Apmeklētājiem Skolas teritorijā atļauts uzturēties no plkst. 07.00 līdz 21.30. Ēkas uzraugam ir tiesības griezties policijā, ja Skolas teritorijā atrodas nepiederošas personas no plkst. 21.30 līdz 07.00.
12. Apmeklētājiem ir jāatstāj Skolas telpas un Skolas teritorija pēc Skolas administrācijas un ēkas uzrauga pieprasījuma.
13. Gadījumā, ja apmeklētājs neievēro šos noteikumus vai nepakļaujas Skolas darbinieku prasībām, Skolas darbiniekiem ir tiesības ziņot pašvaldības policijai.

# V Noslēguma jautājumi

1. Uzturoties Skolā ir jāievēro iekšējie kārtības noteikumi, citu izglītojamo, vecāku un apmeklētāju intereses un tiesības.
2. Gadījumā, ja Vecāki vai Apmeklētājs neievēro kārtības noteikumus vai nepakļaujas Skolas personāla prasībām, tiek ziņots Skolas administrācijai un pašvaldības policijai.
3. Noteikumi stājas spēkā ar 2016.gada 09.septembri.
4. Noteikumi ir izvietoti apmeklētājiem un Skolas darbiniekiem pieejamā vietā un Skolas mājas lapā www.pmms.lv.

*Iekšējie noteikumi “Kārtība, kādā izglītojamo vecāki un citas personas var ierasties un uzturēties Pārdaugavas Mūzikas un mākslas skolā un sekām kārtības neievērošanas gadījumā” apspriesti Pedagoģiskās padomes sēdē 2016.gada 31.augustā, protokols Nr.3. (reģistrācijas Nr. MMSP-16-73-pro).*

|  |  |
| --- | --- |
| Direktore | A.Staģe |

Lāce 67181041